CELEX: C2006/060/10
Language: da
Date: 2006-03-11 00:00:00
Title: Domstolens dom (Første Afdeling) af  19. januar 2006  i sag C-244/04, Kommissionen for De Europæiske Fællesskaber mod Forbundsrepublikken Tyskland ( Traktatbrud — artikel 49 EF — fri udveksling af tjenesteydelser — virksomhed, som beskæftiger arbejdstagere, der er statsborgere i tredjelande — virksomhed, der præsterer ydelser i en anden medlemsstat — arbejdsvisumordning )

11.3.2006   
            
            
               DA
            
            
               Den Europæiske Unions Tidende
            
            
               C 60/5
            
         
      DOMSTOLENS DOM
   
   (Første Afdeling)
   af 19. januar 2006
   i sag C-244/04, Kommissionen for De Europæiske Fællesskaber mod Forbundsrepublikken Tyskland (1)
   
   (»Traktatbrud - artikel 49 EF - fri udveksling af tjenesteydelser - virksomhed, som beskæftiger arbejdstagere, der er statsborgere i tredjelande - virksomhed, der præsterer ydelser i en anden medlemsstat - arbejdsvisumordning«)
   (2006/C 60/10)
   Processprog: tysk
   I sag C-244/04, angående et traktatbrudssøgsmål i henhold til artikel 226 EF, anlagt den 8. juni 2004, Kommissionen for De Europæiske Fællesskaber (befuldmægtigede: G. Braun og E. Traversa) mod Forbundsrepublikken Tyskland (befuldmægtigede: C.-D. Quassowski og A. Tiemann.), har Domstolen (Første Afdeling), sammensat af afdelingsformanden, P. Jann, og dommerne N. Colneric, J.N. Cunha Rodrigues, M. Ilešič og E. Levits (refererende dommer); generaladvokat: L.A. Geelhoed; justitssekretær: R. Grass, den 19. januar 2006 afsagt dom, hvis konklusion lyder således:
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 49 EF, idet den ikke har begrænset sig til at betinge udstationering af arbejdstagere, der er statsborgere i tredjelande, med henblik på levering af en tjenesteydelse på dens område af en forudgående erklæring fra den virksomhed med hjemsted i en anden medlemsstat, som har til hensigt at foretage udstationering af sådanne arbejdstagere, og idet den kræver, at sidstnævnte har været ansat i mindst et år hos denne virksomhed.
            
         
               2)
            
            
               Forbundsrepublikken Tyskland betaler sagens omkostninger.
            
         
      (1)  EUT C 228 af 11.9.2004.